Rio Tinto, Chow Tai Fook Memberi Perakuan untuk Anugerah JNA 2017 HONG KONG, 31 Oktober 2016 /PRNewswire/ -- Rio Tinto Diamonds dan Chow Tai Fook Jewellery Group kekal menerajui Anugerah JNA untuk kali keenam berturut-turut sebagai Rakan Kongsi Utama bagi acara yang sangat dinanti-nantikan dalam industri barang kemas dan batu permata. Upacara pembaharuan tandatangan rakan kongsi itu diadakan sewaktu makan malam gala Anugerah pada 14 September dan dihadiri oleh lebih daripada 500 tetamu kehormat industri di Hong Kong. Turut kembali sebagai Rakan Kongsi Kehormat adalah Shanghai Diamond Exchange (SDE), Guangdong Gems & Jade Exchange, dan Guangdong Land Holdings Limited (GDLand). Anugerah JNA mengiktiraf dan meraikan syarikat dan individu yang telah menunjukkan kecemerlangan, kepimpinan dan inovasi dengan tumpuan istimewa terhadap Asia, dan mereka yang telah membawa impak positif terhadap perniagaan dan komuniti mereka melalui idea dan tindakan mereka. "Sokongan yang ditunjukkan kepada kami oleh para peneraju industri ini sangat mengkagumkan. Komitmen dan sokongan yang jitu daripada mereka memacu kami untuk terus mempertingkatkan perdagangan barangan kemas dan membawa acara ini sehingga ke tahapnya hari ini," komen Wolfram Diener, Naib Presiden Kanan UBM Asia. Letitia Chow, Pengasas JNA, Pengarah Pembangunan Perniagaan - Kumpulan Barangan Kemas di UBM Asia, dan Pengerusi panel penilai Anugerah JNA berkata, "Kami sungguh bernasib baik kerana berpeluang untuk bekerja rapat dengan rakan kongsi yang berkongsi wawasan dan nilai teras kami, dan membantu menjadikan acara ini sebuah acara yang dipandang tinggi dan penuh bermakna untuk dagangan. Kami berasa begitu bersemangat apabila mendapat sokongan berterusan daripada kedua-dua Rakan Kongsi Utama dan Kehormat, terutamanya Rio Tinto Diamonds, Chow Tai Fook Jewellery Group, dan Shanghai Diamond Exchange, yang telah menyertai kami dalam kembara ini sejak daripada permulaan lagi," Rina Maltez, Pengarah Rio Tinto Diamonds Greater China Representative Office, menambah, "Rio Tinto sangat bangga menjadi pengasas Rakan Kongsi Utama yang menyokong Anugerah ini. Kami sangat gembira menyaksikan bagaimana, sepanjang lima tahun lalu, Anugerah JNA telah berkembang menjadi sebuah platform penting yang bernilai kepada industri batu permata dan barangan kemas. Kami tidak sabar untuk meneruskan perkongsian kami dengan Anugerah JNA dan melabur bersama untuk membangunkan industri kita." Kent Wong, Pengarah Urusan Chow Tai Fook Jewellery Group, berkata, " Anugerah tahunan JNA menggalakkan inovasi dan amalan terbaik, yang mencipta kemajuan berterusan dalam industri dalam sebuah persekitaran yang pantas berubah. Chow Tai Fook teruja untuk menjadi Rakan Kongsi Utama yang komited terhadap acara yang sangat dikenali ini bagi tahun keenam berturut-turut. Digabungkan dengan kolaborasi di kalangan rakan-rakan kongsi, kami akan kekal mendokong sebuah pembangunan lestari bagi industri barangan kemas."
"SDE sangat berbangga menjadi rakan kongsi Anugerah JNA sejak permulaannya pada 2012. Melalui Anugerah itu, kami percaya bahawa industri barangan kemas boleh mengenalpasti mereka yang mampu mengguna pakai amalan perniagaan terbaik dan menyerlah dalam sebuah persekitaran yang sangat kompetitif dan menjadi teladan untuk dicontohi oleh mereka yang lain dalam industri," kata Lin Qiang, Presiden dan Pengarah Urusan SDE. "GDLand berbangga menjadi Rakan Kongsi Kehormat bagi Anugerah JNA untuk kali keempat berturut-turut. Kami berusaha untuk meneruskan kerjasama kami dengan rakan kongsi lain dalam memajukan perkembangan industri barangan kemas," kata Li Yonggang, Naib Presiden Eksekutif GDLand. Jim Li, Pengurus Besar Guangdong Gems & Jade Exchange, menyatakan, "Ia merupakan satu kebanggaan besar bagi kami untuk bergabung tenaga dengan rakan kongsi Anugerah JNA yang lain dan kami bersama- sama menyasarkan untuk mencipta masa hadapan yang makmur bagi industri barangan kemas." Upacara Anugerah JNA 2016 dan Makan Malam Gala berakhir dengan jayanya pada 14 September dengan 15 Penerima Anugerah diraikan bagi 11 kategori. Sila klik di sini untuk senarai penuh Penerima Hadiah. Untuk maklumat lanjut, lawati atau hubungi: Pemasaran Anugerah JNA UBM Asia (Hong Kong) +852 2516-2184